b'\n_START_ARTICLE_\nBogdan Vovk\n_START_SECTION_\n\xc5\xbdivjenje in delo\n_START_PARAGRAPH_\nVovk je agronomijo \xc5\xa1tudiral v Pragi (3 semestre) in Krakovu, kjer je 1924 diplomiral in prav tam 1929 tudi doktoriral. Slu\xc5\xbeboval je kot agronom 1924\xe2\x80\x931925 v podjetju Vrt v Mariboru, 1925\xe2\x80\x931930 kot asistent na visoki poljedelski \xc5\xa1oli v Var\xc5\xa1avi in kmetijsko raziskovalnem zavodu v Kutnem, od 1930\xe2\x80\x931940 je delal na dru\xc5\xbeinski kmetiji na Bledu, 1940\xe2\x80\x931941 bil strokovni referent pri podjetju Prizad v Beograd, 1941\xe2\x80\x931944 v Beogradu pri Sto\xc4\x8darskem i mlekarskem centru, 1944\xe2\x80\x931945 pri ministrstvu za prehrano LR Srbije, 1945\xe2\x80\x931946 pri Zvezni upravi za dr\xc5\xbeavno lastnino. Leta 1946 je postal direktor Kmetijsko znanstvenega zavoda Slovenije v Ljubljani. Leta 1947 je bil imenovan za mati\xc4\x8darja nove Agronomske fakultete v Ljubljani in izvoljen za rednega profesorja. Predaval je pedologijo, fiziologijo prehrane in presnove rastlin, rodovitnost tal in gnojila do upokojitve 1970, nato pa \xc5\xa1e dve leti gozdno pedologijo na gozdarskem oddelku. V letih 1947\xe2\x80\x931950 je bil prodekan, 1947\xe2\x80\x931970 predstojnik In\xc5\xa1tituta za prou\xc4\x8devanje tal in prehrano rastlin, 1975 je postal stalni zunanji sodelavec Biol\xc5\xa1kega in\xc5\xa1tituta J. Had\xc5\xbeija pri SAZU. Med prvimi profesorji Biotehni\xc4\x8dne fakultete je bil konec 70. let imenovan za zaslu\xc5\xbenega profesorja ljubljanske univerze.'